wickkiey/tamil-wikipedia-chunked huggingface dataset:
# ஷா வம்சம்

## தோற்றம்

நேபாள ஷா வம்சத்தினர் இராஜஸ்தானின் சித்தோர்கார் இராச்சியத்தை ஆண்ட சந்திர குல இராசபுத்திரர்களின் *கஸ்* குலத்தினர் ஆவார். துவக்கத்தில் இவ்வம்சத்தினர் நேபாளத்தின் லம்ஜுங் மற்றும் காஸ்கி பகுதிளின் சிற்றரசர்களாக இருந்தனர். இவ்வம்சத்தினை தோற்றுவித்தவர் *திரவிய ஷா* ஆவார்.
# ஷா வம்சம்

## நேபாள இராச்சியத்தை நிறுவி விரிவுபடுத்துதல்

ஷா வம்சத்தை நிறுவிய திரவிய ஷாவின் வழிவந்த பிரிதிவி நாராயணன் ஷா, 1743ல் கோர்க்கா நாட்டின் மன்னராக விளங்கினார். பின் காத்மாண்டு சமவெளியின் மல்ல வம்ச மன்னர் ஜெயப்பிரகாஷ் மல்லாவை, கீர்த்திப்பூர் போர், பக்தபூர் போர் மற்றும் காட்மாண்டுப் போர்களில் வென்று, 1768ல் நேபாள இராச்சியத்தை நிறுவினார். அவரது மகன் ராணா பகதூர் ஷா ஆட்சிக் காலத்தில், நேபாளத்தின் மேற்கில் உள்ள கார்வால், குமாவுன் மற்றும் சிர்முர் பகுதிகளையும்; கிழக்கில் உள்ள மொரங், சிக்கிம் மற்றும் டார்ஜிலிங் பகுதிகளை வென்று நேபாள இராச்சியத்தை விரிவுபடுத்தினர்.
# ஷா வம்சம்

## நேபாள இராச்சியத்தை நிறுவி விரிவுபடுத்துதல்

### ஆங்கிலேய-நேபாளப் போர்

நாட்டினர் ஆங்கிலேயர்களுக்கு விட்டுக் கொடுத்த மொரங், சிக்கிம், டார்ஜிலிங், கார்வால், சிர்மூ, குமாவுன் பகுதிகளைக் காட்டும் வரைபடம்]]  
பிரித்தானிய கிழக்கிந்திய நிறுவனம் தங்கள் ஆட்சிப் பரப்பை விரிவாக்கும் நோக்கில், நேபாள இராச்சியத்திற்கு எதிராக, கிபி 1814 - 1846 ஆண்டுகளில் போர் தொடுத்தனர். போரின் முடிவில், இருதரப்பினரும் மார்ச், 1816ல் சுகௌலி உடன்படிக்கையின் படி, நேபாள இராச்சியத்தினர், தான் பிற இராச்சியத்தினரிடமிருந்து கைப்பற்றியிருந்த கார்வால், குமாவுன், மொரங், சிக்கிம், டார்ஜிலிங் மற்றும் மேற்கு தராய் சமவெளிப் பகுதிகளை ஆங்கிலேயர்களுக்கு விட்டுத் தரப்பட்டது.  
வளமான மேற்கு தராய் பகுதி ஆங்கிலேயருக்கு விட்டுத் தரப்பட்டதால், ஆண்டு ஒன்றுக்கு இரண்டு இலட்சம் ரூபாய், நேபாள இராச்சியத்திற்கு, நட்ட ஈடு வழங்க கம்பெனி ஆட்சியினரால் ஒப்புக் கொள்ளப்பட்டது.
# ஷா வம்சம்

## பரம்பரை தலைமை அமைச்சர்கள் & படைத்தலைவர்கள் (1846 – 1951)

நேபாள இராச்சியத்தின் பரம்பரை தலைமை அமைச்சர்களும், தலைமைப் படைத்தலைவர்களுமான ராணா வம்சத்தின் ஜங் பகதூர் ராணா, 1846ல் ஷா வம்சத்தினரிடமிருந்து ஆட்சி அதிகாரத்தை கைப்பற்றினர். ராணா வம்ச தலைமை அமைச்சர்கள், ஷா வம்ச மன்னர்களை ஒரு கைப்பாவை மன்னர்களாகக் கொண்டு ஆட்சி நடத்தினர்.  
1950ல் ஷா வம்ச நேபாள மன்னர் திருபுவன் ஷா குடும்பத்துடன், இந்தியாவிற்கு நாடு கடத்தப்பட்டார்.
1951ல் நேபாள ராணா வம்சத்தின் முடிவுற்ற போது, இந்தியரான மாத்திரிக பிரசாத் கொய்லாரா, நேபாளத்தின் பிரதம அமைச்சராக தேர்வு செய்யப்பட்டார்.  
கொய்லாராவின் உதவியால் இந்தியாவிற்கு நாடு கடத்தப்பட்ட நேபாள மன்னர் திரிபுவன் ஷா மீண்டும் நேபாளத்திற்கு திரும்பி, நேபாளத்தின் மன்னராக பட்டம் சூட்டுக் கொண்டு, 1955 முடிய நேபாளத்தை ஆண்டார்.
# ஷா வம்சம்

## அரசியல் சட்ட முடியாட்சி (1990–2008)

1990ல் ஷா வம்ச மனனர் பிரேந்திராவின் ஆட்சியின் போது, நேபாள நாடு, நாடாளுமன்றத்திற்கு கட்டுப்பட்ட, அரசியல் சட்ட முடியாட்சி நாடாக அறிவிக்கப்பட்டது.
# ஷா வம்சம்

## நேபாள அரசுப் படுகொலைகள்

1 சூன் 2001 அன்று நேபாள ஷா வம்ச அரச குடும்பத்தினர் கத்மந்துவில் உள்ள அமைந்த நாராயண்ஹிதி அரண்மனையில் நடந்த விருந்தின் போது, மன்னர் பிரேந்திராவின் மகன் இளவரசர் திபேந்திரன், துப்பாக்கியால் விருந்தில் கலந்து கொண்டவர்களை நோக்கி சுட்டதில், மன்னர் பிரேந்திரா, அரசி ஐஸ்வரியா உள்ளிட்ட 10 பேர் உயரிழந்தனர். பிறகு திபேந்திரா தன்னைத் தானே சுட்டுக் கொண்டு இறந்தார். நான்கு நாட்களுக்கு பிறகு இறந்தார். பின்னர் பிரேந்திராவின் தம்பி இளவரசர் ஞானேந்திரா மன்னர் பதவிக்கு வந்தார். இவர் 2005ல் நாடாளுமன்றத்தை கலைத்து அனைத்து அதிகாரங்களையும் தன்னிடம் வைத்துக் கொண்டார்.
# ஷா வம்சம்

## ஷா வம்ச முடியாட்சியை ஒழித்தல்

24 டிசம்பர் 2007ல் நேபாள அரசியலமைப்பு நிர்ணய மன்றம் கூடி ஆலோசனைகள் செய்தது. அரசியல் நிர்ணய மன்றத்தின் பெரும்பாலான உறுப்பினர்களின் வாக்குகளின் படி, 2008ல் நேபாளத்தில் மன்னராட்சி முறை ஒழிக்கப்பட்டு, நேபாள தேசிய நாடாளுமன்றத்திற்கு பொதுத் தேர்தல் நடத்தப்பட்டது.  
28 மே 2008ல் நேபாள நாடாளுமன்றம், நேபாள மன்னர் அரசை, நேபாள கூட்டாச்சி ஜனநாயகக் குடியரசு என்று அறிவித்து, நேபாளத்தில் மன்னர் ஆட்சி முறை அடியோடு நீக்கி தீர்மானம் நிறைவேற்றியது. இதனால் ஷா வம்சத்தின் இறுதி மன்னர் ஞானேந்திரா நேபாள மன்னர் பதவியிலிருந்து நீக்கப்ப்பட்டார். நேபாள ஷா வம்ச மன்னர்கள் வாழ்ந்த அரண்மனைகள் அருங்காட்சியகங்களாக மாற்றப்பட்டது.
# ஷா வம்சம்

## ஷா வம்ச மன்னர்களும், ஆட்சிக் காலங்களும் (1768–2008)

அமைவிடம்]]  
1768 முதல் 2008 முடிய நேபாளத்தை ஆட்சி செய்த ஷா வம்ச மன்னர்கள் பட்டியல்:  
1. பிரிதிவி நாராயணன் ஷா - (ஆட்சிக் காலம்), (25 செப்டம்பர் 1768 - 11 சனவரி 1775)
1. பிரதாப் சிங் ஷா - (11 சனவரி 1775 - 17 நவம்பர் 1777)
1. ராணா பகதூர் ஷா - (17 நவம்பர் 1777 - 8 மார்ச் 1799)
1. கீர்வான் யுத்த விக்ரம் ஷா - (8 மார்ச் 1799 - 20 நவம்பர் 1816)
1. ராஜேந்திர விக்ரம் ஷா - (20 நவம்பர் 1816 - 12 மே 1847)  
1. சுரேந்திர விக்ரம் ஷா - (12 மே 1847 - 17 மே 1881)
1. பிரிதிவி வீர விக்ரம் ஷா - (17 மே 1881 - 11 டிசம்பர் 1911)
1. திரிபுவன் வீர விக்ரம் ஷா
(11 டிசம்பர் 1911 - 7 நவம்பர் 1950)  
1. ஞானேந்திரா (7 நவம்பர் 1950 - 7 சனவரி 1951)  
1. திரிபுவன் வீர விக்ரம் ஷா
(7 சனவரி 1951 - 13 மார்ச் 1955)
1. மகேந்திரா - (14 மார்ச் 1955 - 31 சனவரி 1972- 1 சூன் 2001)  
1. திபெந்திரா (தற்கொலை முயற்சியில் நினைவின்றி இறத்தல்) (1 சூன் 2001 - 4 சூன் 2001)
1. ஞானேந்திரா - (4 சூன் 2001 - 28 மே 2008)
# ஷா வம்சம்

## இதனையும் காண்க

- கச மல்ல இராச்சியம்
- மல்லர் வம்சம்
- நேபாள இராச்சியம்
- நேபாள மன்னர்கள்
- நேபாள பிரதம அமைச்சர்கள்
- ஆங்கிலேய-நேபாளப் போர்
- நேபாள அரசுப் படுகொலைகள்
- நேபாள காலக் கோடுகள்
# விக்கிப்பீடியா:Statistics/weekly/12-Nov-2017
# அமுர் ஆறு

|name = அமுர் ஆறு
Amur River
|other_name =
|category_hide = 1  
|etymology = மொங்கோலியன்: அமூர் ("ஓய்வு")
|nickname =  
|image = Amur River.JPG
|image_caption = அமுர் ஆறு (எயிலோங் சியாங்)
|image_size =  
|country =
|country1 =
|state =
|region =
|district =
|municipality =  
|parent = டார்ட்டரி சலசந்தி
|tributary_left = சில்கா
|tributary_left1 = ஜெயா
|tributary_left2 = புரியா
|tributary_left3 = அம்ங்குன்
|tributary_right = அர்குன் (ஆசியா)
|tributary_right1 = ஊமா (எயிலோங் சியாங்)
|tributary_right2 = சங்குவா
|tributary_right3 = உசூரி
|city = பிளாகோவேஷ்சென்சுக்
|city1 = ஹேய்ஹே
|city2 = டோங்ஜியாங்
|city3 = காபரோவ்ஸ்க்
|city4 = அமுர்ஸ்க்
|city5 = கோம்சோமோல்ஸ்க்-ஆன்-அமுர்
|city6 = நிகோலயேவ்ஸ்க்-ஆன்-அமுர்
|landmark =  
|source = ஆனன் ஆறு - ஷில்கா ஆறு
|source_location = கான் கெண்டி, இது கண்டிப்பாக பாதுகாக்கப்பட்ட பகுதி
|source_region = கெண்டி மாகாணம்
|source_country =
|source_length_km = 1378
|source_elevation = 2045
|source_coordinates =
|source1 = கெர்லான் ஆறு - ஆர்கன் ஆறு
|source1_location = உலான் பத்தூர் இலிருந்து சுமார் |source1_region = கெண்டி மாகாணம் |source1_country =
|source1_length_km = 2250
|source1_elevation = 1961
|source1_coordinates =
|source_confluence =
|source_confluence_location = பொக்ரோவ்கா அருகில் |source_confluence_region = |source_confluence_country = |source_confluence_country1 =
|source_confluence_elevation = 303
|source_confluence_coordinates =
|mouth = டார்ட்டரி சலசந்தி
|mouth_location = நிகோலயேவ்ஸ்க்-ஆன்-அமுர் அருகில் |mouth_region = கபரோவ்ஸ்க் பிரதேசம் |mouth_country =
|mouth_elevation = 0
|capital_coordinates =
|mouth_coordinates =
|length = 2824
|length_note =
|width =
|depth =
|volume =
|watershed = 1855000
|watershed_note =  
அமுர் ஆற்றில் உள்ள மிகப்பெரிய மீன் வகையான கலுகா (*kaluga*) எனும் மீன், 5.6 மீட்டர் (18 அடி) நீளம் கொண்டது. உலகிலேயே அமுர் ஆற்றில் மட்டுமே மிதமான வெப்பம் நிலவுவதால், பாம்பு போன்ற உருவம் கொண்ட ஆசிய மீன் வகைகளும், ஈட்டி மீன் (*pike*) போன்ற ஆர்டிக் சைபீரிய மீன்களும் ஒன்றாக வாழ்கின்றன. மேலும் இந்த ஆற்றில், மிகப்பெரிய நன்னீர் மீனும், மற்றும் மற்ற உயிர்களை உண்டு வாழ்வதுமான டெய்மன் மீன் வகைகளும், அமுர் கெளுத்தி (*Amur catfish*) மற்றும் மஞ்சள்சீக் (*yellowcheek*) மீன்களும் இவ்வாற்றில் அதிகளவில் காணப்படுகிறது.
# அமுர் ஆறு

## பெயர் மரபு

மரபு ரீதியாக, ஒரு ஆற்றை வெறுமனே "நீர்" என்று குறிப்பிடுவது பொதுவானது. மேலும் "நீர்" என்ற வார்த்தை ஆசிய மொழிகளின் படி பல மொழிகளில் இவ்வாறு உள்ளது: கொரிய மொழியில்: mul (물), மங்கோலிய மொழியில்: muren (mörön) மற்றும் ஜப்பானில்: mizu (み ず) ஆகியவை உள்ளன. இந்த ஆற்றுக்கு பின்வருமாறு பெயர் சூட்டப் பெற்றது. "அமுர்" என்ற பெயர் தண்ணீர் எனும் வேர் வார்த்தையிலிருந்து பரிணாமம் பெற்று, "பெரிய நீர்" க்கான அளவு மாற்றியுடன் இணைக்கப்பட்டது.  
இந்த ஆற்றின் சீன பெயர், ஹெயிலோங் ஜியாங் (*Heilong Jiang*) என்றும், அது சீன மொழியில் "கருப்பு டிராகன் ஆறு" *"Black Dragon River"* என்றும், மேலும் அதன் மங்கோலியப் பெயரான "கர் மோரோன்" *Khar mörön* (*சிரிலிக்: ஹார் மச்சன் Хар мөрөн*), "கருப்பு ஆறு" (*Black River*) என்றும் பொருள் அறியப்பட்டது.
# அமுர் ஆறு

## மார்க்கம்

இந்த அமுர் ஆறு, வடகிழக்கு சீனாவின் மேற்குப் பிராந்திய மலைகளில் சுமார் 303 மீட்டர் (994 அடி) உயரத்தில் சில்கா மற்றும், அர்குன் ஆகிய இருபெரும் ஆறுகளால் சங்கமித்து வளர்ச்சி அடைகிறது. இந்த ஆறு சீனாவிற்கும் இரசியாவிற்கும் இடையே உள்ள எல்லைப் பகுதியில் கிழக்கு நோக்கி ஓடுகிறது, மேலும் அது, 400 கிலோமீட்டர் (250 மைல்) க்கு மெதுவாக வில் வடிவில் திரும்பி, பல கிளை ஆறுகளை தன்னகத்தே பெற்றுக்கொண்டு பல சிறு நகரங்களை கடந்து செல்கிறது.. ஹுமாவில் மாகாணத்தில் (*Huma County*) ஓடும் ஹுமா ஆறு (*Huma River*), இந்த ஆற்றின் மிகப்பெரிய துணை ஆறாகும். அதன்பிறகு அது தெற்கு நோக்கி பாயும் இது, இரசியாவின் மாநகர் "பிலாகோ வெஷ் சென்ஸ்க்" (*Blagoveshchensk*) மற்றும், சீனாவின் "ஹேய்ஹே" (*Heihe*) ஆகிய இடங்களுக்கு இடையே தொடர்ந்து செல்லும் அமுர் ஆறு, குறிப்பிடத்தக்க அளவில் விரிவடைகிறது, ஏனெனில் "ஜெயா ஆறு" (*Zeya River*) எனும் ஆறு அதன் மிக முக்கியமான கிளைகளில் ஒன்றாகும்.
# இப்படை வெல்லும்

**இப்படை வெல்லும்** (*Ippadai Vellum*) என்பது 2017 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். கௌரவ் நாராயணன் எழுதி இயக்கிய இத்திரைப்படத்தில் உதயநிதி ஸ்டாலின், மஞ்சிமா மோகன் ஆகியோர் முக்கிய வேடங்களிலும், டேனியல் பாலாஜி, ஆர். கே. சுரேஷ், சூரி ஆகியோர் இதர துணை வேடங்களிலும் நடித்துள்ளனர். இப்படத்தின் தயாரிப்பு 2016 செப்டம்பர் மாதத்தில் தொடங்கியது.
# இப்படை வெல்லும்

## கதைச்சுருக்கம்

சென்னையில் மென்பொருள் நிறுவனத்தில் வேலை செய்யும் மது என்கிற மதுசூதனனும் (உதயநிதி ஸ்டாலின்), காவல் துறை இணை ஆணையரின் தங்கை பார்கவிவியும் (மஞ்சிமா மோகன்) காதலிக்கின்றனர். மதுவின் சம்பளத்தை அடிப்பையாக கொண்டு வீட்டுக்கடன் வாங்கி அனுப்ப, அதைக்கொண்டு சொந்த ஊரான திருவண்ணாமலையில் மதுவின் அம்மா கண்மணி (ராதிகா) வீடுகட்டிவருகிறார். இந்நிலையில் மென்பொருள் நிறுவனத்தின் ஆட்குறைப்பு நடவடிக்கையால் மதுவின் வேலை போகிறது. அம்மா வருத்தப்படுவார் என்பதால் அதைச் சொல்லாமல் மறைக்கிறார். கந்துவட்டிக்குக் கடன் வாங்கியும், காதலியின் உதவியுடனும் வீட்டுக் கடனுக்கு தவனை செலுத்துகிறார். இந்நிலையில், இவர்களது காதல் விவகாரம் பார்கவியின் அண்ணனான காவல் துறை அதிகாரி ஆர். கே. சுரேசுக்கு தெரிந்து, பிரச்சினையாகிறது. இதனால், இருவரும் பதிவுத் திருமணம் செய்துகொள்ள முடிவு செய்கின்றனர்.  
இந்த நிலையில், உத்தரப் பிரதேசத்தின் நைனி மத்திய சிறையிலிருந்து, குண்டு வைத்து அங்கிருந்து தப்பிக்கிறார் தீவிரவாதி சோட்டா. அடுத்த குண்டுவெடிப்புக்கான திட்டத்துடன் சென்னைக்கு வருகிறார். அப்போது வழியில் கண்ட சோட்டாவை டப்பிங் கலைஞரான சூரி தன் இருசக்கர வாகனத்தில் அழைத்து சென்று உதவுகிறார். காவலர்கள் வாகன தணிகையில் ஈடுபடுவதைக் கண்ட சோட்டா சூரியின் வண்டியில் இருந்து இறங்கி சென்றுவிடுகிறார். சாலையைக் கடக்கும் சோட்டாவை மகிழுந்தில் வரும் மது இடித்துவிடுகிறார். நேர்ச்சியில் காயமுற்ற சோட்டாவை மது மருத்துவமனையில் சேர்த்துவிட்டு பணமில்லாததால் சொல்லிக்கொள்ளாமல் சென்றுவிடுகிறார். சோட்டா மருத்துவமனையில் இருந்து மாயமாகிறார். மருத்துமனையில் பணிபுரியும் பெண் தீவிரவாதி சோட்டாவின் படத்தை தொலைக்காட்சி செய்தியில் பார்த்து அவர் மருத்துவமனையில் அனுமதிக்கப்பட்டது குறித்து காவல்துறையிடம் கூறுகிறார்.
காவல்துறையினர் மதுவையும், சூரியையும் கண்காணிப்புக் கேமராக்களில் சோட்டாவுடன் இருப்பதைக் கண்டு இருவரையும் சந்தேகப்பட்டு கைது செய்து ஒரே வாகனத்தில் அழைத்துச் செல்லுகிறது. வழியில் காவல்வாகனம் நேர்ச்சிக்கு உள்ளாகிறது. மருத்தவமனையில் இருவரும் சேர்க்கப்படுகின்றனர். அவர்களை இரவிலேயே போலி மோதலில் கொல்ல காவல் துறை அதிகாரி ஆர். கே. சுரேஷ் திட்டமிடுகிறார். இதையறிந்த இருவரும் அவர்களிடம் இருந்து தப்பிச் செல்கின்றனர். காதலி பார்கவியின் துணையுடன் மதுவும், சூரியும் தீவிரவாதிகளுடன் தங்களுக்கு சம்பந்தம் இல்லை என நிரூபிப்பதும், காவல்துறையினருடன் சேர்ந்து சென்னையில் வெடிகுண்டுகளைக் கண்டுபிடித்து, தீவிரவாதிகளைப் பிடிப்பதுமே மீதிக் கதை
# இப்படை வெல்லும்

## பாடல்கள்

திரைப்படத்திற்கு இசையமைப்பாளர் டி.இமான் இசையமைத்துள்ளார். பாடல் வரிகளை மதன் கார்க்கியும் அருண்ராஜா காமராச்ம் எழுதியுள்ளனர்.
# இப்படை வெல்லும்

## விமர்சனம்

விமர்சகர்களிடம் இப்படம் சராசரியான விமர்சனத்தையே பெற்றது.
# வியட்நாம் மாகாணங்கள்

வியட்நாம் **58 மாகாணங்களாக**வும் மாகாணத்துக்கு இணையான ** 5 மாநகராட்சிகளாகவும்** (வியட்நாமியம்: *தான் போ திரூசு துவோசு திரங் உவோங் (thành phố trực thuộc trung ương)*) பிரிக்கப்பட்டுள்ளது. மாகாணங்கள் மாவட்டங்களாகவும் (வியட்நாமியம்:*குயேன் (huyện)*), நகரங்களாகவும் (வியட்நாமியம் *தான் போ திரூசு துவோசு தின் (thành phố trực thuộc tỉnh)*), மாவட்டநிலை நகர்களாகவும் (வியட்நாமியம்: *தி சா (thị xã)*) பிரிக்கப்பட்டுள்ளன. பின்னவை குமுகநிலை நகர்களாகவும் (வியாட்நாமியம்: *தி திரான் (thị trấn)*) அல்லது குமுகங்களாகவும் (வியட்நாமியம்: *சா (xã)*) பிரிக்கப்பட்டுள்ளன.நடராட்சிகள் ஊரக மாவட்டங்களாகவும் (வியட்நாமியம்:*குயேன் (huyện)*) நகரக மாவட்டங்களாகவும் (வியட்நாமியம்:*குவான் (quận)*) பிரிக்கப்பட்டுள்ளன. மேலும் நகரக மாவட்டங்கள் சிறகங்களாகப் (வியட்நாமியம்:*புவோங் (phường)*) பிரிக்கப்பட்டுள்ளன.
# வியட்நாம் மாகாணங்கள்

## ஆட்சிமுறை

### மக்கள் மன்றம்

வியட்நாமிய மாகாணங்கள் நோய் தோங் நிகான் தாங் எனும் மக்கள் மன்றங்களால் ஆளப்படுகிறது அல்லது கட்டுபடுத்தப்படுகிறது. இவை மாகாண மக்களால் தேர்ந்தெடுக்கப்படுகின்றன. மக்கள் மன்ற உறுப்பினர் எண்ணிக்கை அம்மாகாண மக்கள்தொகையைப் பொறுத்து மாகானத்துக்கு மாகாணம் வேறுபடுகிறது. மக்கள் மன்றம் ஒரு மக்கள் குழுவை அமர்த்துகிறது. மக்கள் குழு மாகாண அரசின் செயலுறுப்பாக விளங்குகிறது. வியட்நாம் அரசியல் சூழலின் மிக எளிமைப்படுத்திய ஏற்பாடே இது. மாகாண அரசுகள் நடுவண் அரசுக்குக் கட்டுபட்டவை.
# வியட்நாம் மாகாணங்கள்

## ஆட்சிமுறை

### மக்கள் குழு

உய்பான் நிகாந்தான் எனப்படும் மக்கள் குழு, மாகாண அரசின் செயலுறுப்பாகும். இது கொள்கைகளை உருவாக்கி அவற்றை நடைமுறைப்படுத்தும் பொறுப்புடையதாகும். இது அமைச்சரவைக்குச் சமமானதாகும். மக்கள் குழுவில் ஒரு தலைவரும் ஒரு துணைத்தலைவரும் ஒன்பது முதல் பதினொரு உறுப்பினரும் அமைவர்.
# வியட்நாம் மாகாணங்கள்

## வியட்நாமின் வரலாற்றுநிலை மாகாணங்கள்

- **நாநாம் நின் (Hà Nam Ninh)**. இது மூன்று மாகாணங்களாகப் பிரிக்கப்படுகிறது. அவை, நாநாம் மாகாணம், நாம்தின் மாகாணம், நாம்பின் மாகாணம் என்பனவாகும்.
- **நாசோன் பின் (Hà Sơn Bình)**. இது நாதாய் மாக்கணம், நோவாபின் மாகாணம் எனப் பிரிக்கப்படுகிறது. பின்னர் 2008 ஆகத்து 1 இல் நாதாயும் நோவா பின்னின் 4 இனமக்களும் விரிவாக்கிய தலைநகராகிய நாநோயின் பகுதியாகின
- **நாபாசு மாகாணம் (Hà Bắc)**. இது பாசுகியாங் மாகாணம், பாசுநின் மாகாணம் எனப் ப்ரிக்கப்படுகிறது
- **சாவு தோசு (Châu Đốc)**
- **வின்லோங் (Vĩnh Long)** அல்லது **உலோங்கோ (Long Hồ)**
- **நிகேதின் (Nghệ Tĩnh)**. இது நிகேயான் மாகாணம், நாதின் மாகாணம் எனப் பைரிக்கப்படுகிறது. பின்னது நிகேதின் சோவியட் குடியரசாக 1930 இல் அறிவிக்கப்பட்டு 1931 வரை நடைமுறையில் இருந்தது. இது மிக்க் குறுகிய காலமே பிரெஞ்சு குடியேற்ற ஆட்சியின்போது எதிர்த்துநின்ற குடியரசாகும்.
- **மின் நாய் (Minh Hai)**. இது சாமவு மாகாணம், பாசுலியேயு மாகாணம் எனப் பிரிக்கப்படுகிறது.
- **வின்பூ மாகாணம் (Vĩnh Phú)**. இது வின்பூசு மாகாணம், பூதோ மாகாணம் எனப் பிரிக்கப்படுகிறது.
- **நாதாய் மாகாணம் (Hà Tây)**. இது 2008 ஆகத்து 1 இல் நாநோய் எனும் கனாய் நகரத்துடன் இணைக்கப்பட்டது.
# ஜாசிம் பின் முஹம்மது அல்தானி

சேக் ஜாசிம் பின் முஹம்மது அல்தானி(; c. 1825 – 17சூலை 1913), கத்தாரின் நிறுவனர் என்றழைக்கப்படுகிறார் ,இவருக்கு 19 குழந்தைகள் அனைவரும் ஆண்களாவர்.
# ஜாசிம் பின் முஹம்மது அல்தானி

## இளமைக்காலம்மற்றும்ஆட்சி

இவரின் பிறப்பு துல்லியமாக அறியப்படவில்லை எனினும் தோராயமாக 1825ல் பிறந்ததாக அறியப்படுகிறார். ,தான்ஒருதமிம்இன பழங்குடி என்கிறார், முஹம்மதுபின்தானிஅவர்களின்மூத்த மகனாவார்தனதுதந்தையின்புதிய நாட்டிற்கான கொள்கைகளைவகுத்தலில்துணைநநின்றுஅவரின்அரசியல்அறிவையும்திறம்பட பெற்றார்தனது 21ம்அகவையில்கத்தாரின்இளம் தலைவராகஉருவெடுத்தார்.  
பிராந்த்தியத்தில் ஓட்டோமான் பேரரசின் வீழ்ச்சியை தொடர்ந்து அரேபிய தீபகற்பத்தில்ஜாசிம் பின் முஹம்மது அல்தானி ஐக்கிய ராச்சியம் மற்றும் இந்தியாவின் செல்வாக்குடன்எல்லையை வகுத்துக்கொண்டது.
# ஜாசிம் பின் முஹம்மது அல்தானி

## சிறைவாசம்

ஜாசிம்பின்முஹம்மதுஅல்தானிபஹ்ரைனியஅரசர்முஹம்மதுபின்கலிஃபாஅவர்களால்
பஹ்ரைனில்நடைபெற்றபேச்சுவார்த்ன்தையின்போதுசிறைபிடிக்கப்பட்டார்.இந்நிகழ்வின்
பிண்ணனியில்அபுதாபிஅரசுஇருந்தது.பின்னர்கத்தாரில்நடந்ததாக்குதலில்பலர்
கொல்லப்பட்டனர்.
# ஜாசிம் பின் முஹம்மது அல்தானி

## ஓட்டோமான்பேரரசுடன்மோதல்கள்

ஓட்ட்டோமான்பேரரசின்பாக்தாத் ஆளுநர் உத்தரவின் பேரில் கத்தாரில் படைகள் அனுப்பபட்டன பின்னர் சேக் ஜாசிம் அவர்கள் படைகளை ஏற்றுக்கொண்டு ஓட்டோமான் பேரரசின் நஜ்த்மாகாணத்தின்ஒருபகுதியாகஇணைத்துக்கொண்டுஅதன்துணைஆளுனராகபொறுப்பேற்றார் .  
டிசம்பர் 18 1878ல் திடீர்திருப்பமாகஓட்டோமான் பேரரசில் இருந்து விலகிசேக்ஜாசிம்அவர்கள் கத்தாரைசுதந்திரநாடாகபிரகடனம்செய்தார்
# ஜாசிம் பின் முஹம்மது அல்தானி

## இறப்பு

1913ம்ஆண்டில் சூலை 17ம்நாள்மாலைஇயற்கைஎய்தினார்.தோஹாவில்இருந்து 24கிமிதொலைவிலுள்ளலுசைல்எனும்கிராமத்தில்இவரின்அ உடல்ட க்கம்செய்யப்பட்டது
# ஜாசிம் பின் முஹம்மது அல்தானி

## குழந்தைகள்

சேக்ஜாசிம்அவர்களுக்குமொத்தம் 19 பிள்ளைகளாவர் , அனைவரும் ஆண் மக்கள்
# மெரிமாக்கியப் பள்ளத்தாக்கு

## புவியியல் மற்றும் புள்ளிவிவரம்

### மாசச்சூசெட்ஸ்

| தோப்புலாந்து | ஏவர்குன்று | இலாரன்சு | *இலொவல்* | மெரிமாக்கு | *Methuen* | புதுவாக்கம் | *புதுவாக்கத்துறைமுகம்* |  |
| --- | --- | --- | --- | --- | --- | --- | --- | --- |
| வட ஆண்டோவர் | ரவுளி | சாலிசவாக்கம் | தியூக்கியவாக்கம் | டிங்க்ஸ்போரோ | கிழக்கு புதுவக்கம் | கிழக்காக்கம் | வில்மிங்டன் | } |
# பிந்தைய பாரம்பரிய வரலாறு

**பிந்தைய செவ்வியல் வரலாறு** (**பின்னைத் தொல்பழம் வரலாறு,பிந்தைய பண்டைய வரலாறு**, அல்லது**முன்-நவீன வரலாறு**) என்பதுபண்டைய வரலாற்றுக்குப் பிந்தைய ஆனால் நவீன வரலாற்றுக்கு முந்தைய காலமாகும்.கண்டத்தைப் பொறுத்து, இது பொதுவாக 200-600 ஆண்டுகளுக்கு இடையிலோ 1200-1500 ஆண்டுகளுக்கு இடையிலோ அமையும்.இந்த காலத்தின் முதன்மையான செவ்வியல் நாகரீகங்களாக சீன ஆன் அரசமரபு (220 இல் முடிவடைந்தது), மேற்கத்திய உரோமப் பேரரசு (476), குப்தப் பேரரசு (550 களில்), சாசானியப்பேரரசு (651 இல்) ஆகியவை அமைகின்றன. இக்காலம் நவீன காலத்துக்கு முந்தையதாகும். இதுஉலக வரலாற்றின் மூன்று காலப் பிரிவுகளில் (பண்டைய, பிந்தைய செவ்வியல், நவீன) நடுவண் காலத்தை உருவாக்குகிறது.மத்திய ஆசியாவிலிருந்து படையெடுப்புகள், பெரிய உலக மதங்களின் வளர்ச்சி (கிறித்துவம், இஸ்லாமியம், புத்தமதம்), மற்றும் நாகரிகங்களுக்கு இடையில் வணிக, இராணுவ தொடர்பின் இணைப்புகள் ஆகியவை இந்தக் கால கட்டத்தின் பான்மையாக கருதப்படுகிறது.  
வரலாற்றின் இந்தக் கால கட்டத்தின் பெயர் ஐரோப்பாவின் பழஞ்செவ்வியல் காலத்தில் (அல்லது கிரேக்க- உரோமக் காலத்தில்) இருந்து வந்தது.ஐரோப்பிய வரலாற்றில், "பிந்தைய செவ்வியல் காலம்" என்பது இடைக்காலத்தில், 5 ஆம் நூற்றாண்டு முதல் 15 ஆம் நூற்றாண்டு வரையிலான காலம் ஆகும்.ஐரோப்பாவில், மேற்கத்திய உரோமப் பேரரசின் வீழ்ச்சியால் மக்கள்தொகை குறைவு, எதிர்-நகரமயமாக்கல், எழுத்தறிவின்மை, "இருண்ட காலங்களில்" (கிழக்கு நடுத்தரைக்கடல் ஐரோப்பா தவிர) ஏற்பட்டது. ஆனால், கிழக்கு ரோம சாம்ராஜ்யம் 1204 வரை செழித்தோங்கியது) வரையறுக்கப்பட்ட கற்றலைக் கண்டது.ஆனால் படிப்படியாக நிலக்கீழாண்மை, வல்லமைவாய்ந்த கத்தோலிக்க தேவாலய நிறுவனங்களின் கீழ் புத்துயிர் பெற்றது.கலையும் கட்டிடக்கலையும் கிறித்தவக் கருப்பொருள்களால் வகைப்படுத்தப்பட்டன, ஆனால், கிறித்துவத்திற்கான புனித நாட்டை மீண்டும் கைப்பற்றுவதற்கான சிலுவைப்போர்களின் பல முயற்சிகள் வெற்றிபெறவில்லை.
# சுரேஷ் (நடிகர்)

**சுரேஷ்** தமிழ் மற்றும் தெலுங்குத் திரைப்படங்களில் நடித்து வரும் இந்திய நடிகர். 1980களில் தமிழ்த் திரைப்படத் துறையில் முன்னணி நடிகர்களில் ஒருவராக இருந்தார். 1981 ஆம் ஆண்டு தமிழ்த் திரைப்படமான பன்னீர் புஷ்பங்களில் நடிகராக அறிமுகமானார். 275 படங்களுக்கும் மேல் நடித்துள்ளார்.
# சுரேஷ் (நடிகர்)

## ஆரம்ப வாழ்க்கை

சுரேஷ் சென்னையில் வளர்க்கப்பட்டு, ஆக்சுபோர்டு ஆங்கில உயர்நிலைப் பள்ளியில் படித்தார். இவருடைய மகனின் பெயர் நிகில்.
# சுரேஷ் (நடிகர்)

## திரைப்பட வரலாறு

| 1981 | *பன்னீர் புஷ்பங்கள்* | தமிழ் |  |
| --- | --- | --- | --- |
| 2017 | *அவள்* | மருத்துவர் பிரசாத் | தமிழ் |
| 2017 | *பார்ட்டி* | தமிழ் | } |
# சுரேஷ் (நடிகர்)

## வெளியிணைப்புகள்

-
# குடும்பம் (1954 திரைப்படம்)

***குடும்பம்*** 1954 ஆம் ஆண்டு வெளியான ஒரு இந்திய தமிழ்த் திரைப்படமாகும். ஜம்பன்னா இயக்கத்தில் உருவான இத் திரைப்படத்தில் ஸ்ரீராம், கே. ஏ. தங்கவேலு, டி. கே. ராமச்சந்திரன், டி. எஸ். துரைராஜ், ஜி. வரலட்சுமி, சாவித்திரி, சி. கே. சரஸ்வதி மற்றும் பலர் நடித்திருந்தனர். எம். எஸ். சுப்பிரமணியம், ஏ. எல். நாராயணன் ஆகியோர் கதை வசனம் எழுதினர்.
# குடும்பம் (1954 திரைப்படம்)

## பாடல்கள்

பெண்டியாலா நாகேஸ்வரராவ் இசையமைத்தார். பாடல்களை யாத்தவர் எம். எஸ். சுப்பிரமணியம். எம். எல். வசந்தகுமாரி, பி. ஏ. பெரியநாயகி, பி. லீலா, ஜிக்கி, பி. சுசீலா, டி. வி. ரத்தினம், கண்டசாலா, ஏ. எம். ராஜா, டி. எம். சௌந்தரராஜன், எம். எஸ். ராமாராவ், நாகேஸ்வரராவ் ஆகியோர் பின்னணியில் பாடினார்கள்.  
| எண். | பாடல் | பாடகர்/கள் | கால அளவு |
| --- | --- | --- | --- |
| 1 | *பண்டிகை தினமிதடா* | எம். எல். வசந்தகுமாரி |  |
| 2 | *நாளிதுவே நன் நாளிதுவே* | ஏ. எம். ராஜா |  |
| 3 | *அழுது அழுது சோர்ந்த* | பி. லீலா |  |
| 4 | *உலகிலே தனிமனிதருக்கு உணவும்* |  |  |
| 5 | *கண்ணீரில் உன் கதையும்* |  |  |
| 6 | *பகலிரவும் பாராமல்* |  |  |
| 7 | 'பார்த்தீரா இவர் சரசம்'' | கண்டசாலா & பி. லீலா | 03:11 |
| 8 | *ஏ குட்டி என்னை* | நாகேஸ்வரராவ் & பி. சுசீலா |  |
| 9 | *அம்புலி மாமா ஷோக்கு பார்க்க* | ஏ. எம். ராஜா & ஜிக்கி | 03:11 |
| 10 | *ஆனந்தமே ஆனந்தம்* | ஜிக்கி |  |
| 11 | *புதுமலர் ரோஜா நானே* | பி. ஏ. பெரியநாயகி | } |
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-11112017

சந்திப்பு ஒலிப் பதிவு: https://github.com/noolahamfoundation/documenting-trades-and-crafts/blob/master/meetings/TradesCrafts_20171111.mp3
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-11112017

## திகதி/இடம்/நேரம்

- ஸ்கைப்
- பிப 5:30 இலங்கை/தமிழ்நாடு நேரம்
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-11112017

## கலந்து கொண்டவர்கள்

- துலாஞ்சன்
- பிரசாந்
- கோபி
- ரமணேஸ்
- சிவகுமார்
- நற்கீரன்
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-11112017

## நிகழ்ச்சி நிரல்

- திருகோணமலை பட்டறை
- மட்டக்களப்பு பட்டறை
- மலையக களப் பணி
- wiki commons upload workflow
- craft வார்ப்புரு - நற்கீரன்
- முதல் களப் பணி editing and uploading
# ஆசிய வரலாறு

ஆசிய வரலாற்றின் இணைப்புப் பாலமாகும்.]]
**ஆசியாவின் வரலாறு**, தெற்காசியா, கிழக்காசியா மற்றும் நடு ஆசியா உள்ளிட்ட பல்வேறு பகுதிகளின் வராலாற்றுத் தொகுப்பாகும். இவ்வரலாறு பல்வேறு ஆறு, கடல் சார்ந்த நாகரிகங்களின் பிறப்பிடமாகவும் விளங்குகிறது. ஆசியப் பள்ளத்தாக்குகள், ஆற்றுப்படுகைகள் உலகின் முக்கிய நாகரிகங்களான சிந்து சமவெளி, அரப்பா, மெசொப்பொத்தேமியா, சீன மற்றும் எகிப்து நாகரிகங்களை வளர்த்தெடுத்த நாகரிகத்தொட்டில்களாகும். வளமான நிலங்கள், தட்ப வெப்ப நிலைகள் போன்றவை முக்கியப் பயிர்களை வளர்த்தெடுக்கக் காரணமாய் அமைந்தன. மக்கள் வாழத்தகுந்த நிலப்பரப்பாதலால் கிராமம், நகரம் உள்ளிட்ட சமூகங்களாக அந்நாகரிகங்கள் அமைந்திருந்தன. இச்சமூகங்கள் கணிதம், அறிவியல், கலை மற்றும் பண்பாட்டு வளர்ச்சி பெற்றிருந்தன. சமூகங்கள் சிற்றரசுகளாகவும், பேரரசுகளாகவும் ஆட்சி செய்தன.  
பட்டு வர்த்தகம் சார்ந்த பண்டைய வணிகம் ஆசிய நாடுகளுக்கிடையே ஒரு இணைப்புக்காரணியாக விளங்கியது. பட்டு வர்த்தகத்தோடல்லாமல் ஏனைய கலை, பண்பாடு மற்றும் பிற வணிக பண்டமாற்றிலும் ஆசிய நாடுகள் இணக்கமாயிருந்தன. இவற்றின் வரலாறு மற்றும் ஆட்சிப் பரவல் காலக்கோட்டில் பல்வேறு ஆசிய நாடுகள் மலரக் காரணமாயிருந்தன.
# ஷெல் நிறுவனங்கள், இந்தியா

**ஷெல் நிறுவனங்கள்** (**shell companies**) மோசடி அல்லது வரி ஏய்ப்பு, பயங்கரவாதத்திற்கான நிதி சேகரித்தல் போன்ற நோக்கங்களுடன், பணத்தை திரட்டும் நிறுவனங்களாகும். இத்தகைய நிறுவனங்கள் எந்தவொரு செயலூக்கமான வர்த்தகமும், தொழிலும் இல்லாத நிறுவனங்கள் ஆகும். ஷெல் நிறுவனங்கள் சொந்தமாக சொத்துக்கள் வைத்துக் கொள்ளாதிருப்பினும், எந்தவொரு வேலைவாய்ப்பும், பொருள் உற்பத்தியும், வணிக நடவடிக்கைகளையும் முன்னெடுப்பதில்லை. இந்த போலி நிறுவனங்கள் அல்லது ஷெல் நிறுவனங்கள். பணமோசடி போன்ற சட்டவிரோத நடவடிக்கைகளிலிருந்து பெற்ற கருப்புப் பணத்தை பெற்றுக் கொள்வதும் மற்றும் அதை முதலீடு செய்வதன் மூலம் சட்டபூர்வமான பணத்தை உருவாக்குவதே ஷெல் கம்பெனிகளின் நோக்கமாகும்.  
ஷெல் நிறுவனங்கள், பொதுமக்கள் அல்லது அரசின் சட்ட அமலாக்கத் துறைகளிடமிருந்து the following தங்கள் நிறுவனத்தின் விவரங்களை மறைக்கப் பல பெரிய நிறுவனங்களால் பயன்படுத்தப்படுகின்றன.  
இந்திய நிறுவனங்கள் சட்டம், 2013, ஷெல் நிறுவனத்தின் நடவடிக்கைகள் மற்றும் அதன் நடவடிக்கை குறித்து வரையறை செய்யவில்லை. எனவே செல் நிறுவனங்கள் சட்டவிரோதமான நிறுவனங்களாக இந்திய அரசு கருதுகிறது.
# ஷெல் நிறுவனங்கள், இந்தியா

## ஷெல் நிறுவனம் துவக்க காரணங்கள்

புதிதாக துவக்கப்பட உள்ள அல்லது துவக்கப்பட்ட தொழில், வணிக நிறுவனங்களுக்கு தேவையான மூலதனத்திற்கு நிதியைத் திரட்டவே இந்த செல் நிறுவனங்கள் துவக்க முக்கியக் காரணம் ஆகும்.
# ஷெல் நிறுவனங்கள், இந்தியா

## ஷெல் நிறுவனங்கள் செயல்பாடுகள்

கறுப்புப் பணம் அல்லது கணக்கில் வராத பணத்தை வெள்ளை பணமாக மாற்றுவதில் செல் நிறுவனங்கள் ஒரு இடைத்தரகராகச் செயல்படுகிறது. எடுத்துக்காட்டாக, ஒரு கோடி ரூபாய் கருப்புப் பணத்தை வெள்ளையாக மாற்றச் சம்மந்தப்பட்ட நபரிடமிருந்து 1 லட்சம் பெற்றுக்கொள்கிறது. இந்தத் தொகை பின்னர் ரூபாய் 1௦ மதிப்புள்ள 10,000 பங்குகளாகப் பிரிக்கப்பட்டு ஷெல் நிறுவனங்களின் இயக்குநர்களுக்கு விற்கப்படுகிறது. இந்த நடவடிக்கை நிறுவனத்தின் மதிப்பை 100 மடங்கு அதிகரித்து, இதன் மதிப்பை ரூ. 1 கோடியாக உயர்த்துகிறது. பல சட்டவிரோத நிறுவனங்களின் மூலம், இந்தப் பணம் பின்னர் வெள்ளை பணமாக உண்மையான உரிமையாளருக்கு மாற்றப்படுகிறது.
# ஷெல் நிறுவனங்கள், இந்தியா

## ஷெல் நிறுவனங்களை அடையாளம் காணுதல்

உயர் பங்குப் பிரீமியங்கள், மிகப்பெரிய அளவு கையிருப்புத் தொகை, பட்டியலிடப்படாத கம்பனிகளில் முதலீடு, பெயரளவு ஊதிய மூலதனம், பூச்சியம் டிவிடெண்ட், பெரும்பான்மையான பங்குதாரர்கள் தனியார் நிறுவனங்களாக இருப்பது, குறைந்த நிலையான சொத்துகள், பெயரளவு செலவுகள் மற்றும் குறைந்த இயக்கங்கள் ஆகியவற்றின் காரணமாக மிகப்பெரிய இருப்புகள் மற்றும் உபரி போன்ற தரவுகளை அடிப்படையாகக் கொண்டு அடையாளம் காண்கின்றன.  
இந்தியாவில் உள்ள ஷெல் நிறுவனங்களில் 90 சதவீதத்திற்கும் மேலான ஷெல் நிறுவனங்கள், தொழில் நுட்ப நிபுணர்களுடன் கொல்கத்தாவில் இயங்குகிறது.
# ஷெல் நிறுவனங்கள், இந்தியா

## செல் நிறுவனங்களுக்கு எதிரான நடவடிக்கைகள்

- வரி ஏய்ப்பில் ஈடுபடுவதற்காக பெயரளவில் செயல்படும் ஷெல் நிறுவனங்களுக்கு எதிராக இந்திய அரசு எடுத்து வரும் நடவடிக்கைகளில் ஒரு பகுதியாக, 4.5 இலட்சம் ஷெல் நிறுவன இயக்குனர்களின் பதவிகளை நீக்க இந்திய அரசின் நிறுவனங்களுக்கான அமைச்சகம் ஆராய்ந்து வருகிறது.  
- மேலும் செல் நிறுவனங்களின் பட்டியலை, பங்கு வணிகத்தில் ஈடுபட்டுள்ள பொது மக்களின் கவனத்தை ஈர்க்கும் பொருட்டு, இந்திய அரசு வெளியிட்டுள்ளது.  
- இந்திய பங்கு மற்றும் பரிவர்த்தனை வாரியம், 331 செல் நிறுவனங்களை பங்குச் சந்தையில் வணிகம் செய்வதை தடைசெய்துள்ளது.
# வியட்நாமியப் பண்பாடு

**வியட்நாமியப் பண்பாடு** *(culture of Vietnam)* தென்கிழக்காசியாவிலேயே மிகப் பழைய பண்பாடாகும். இது வெண்கலக் கால தோங் சோன் பண்பாட்டில் தொடங்கியதாகப் பரவலாகக் கருதப்படுகிறது.வியட்நாம் 1000 ஆண்டுகளாக சீன ஆட்சியில் இருந்ததால், வியட்நாம், அரசியல், அரசு அமைப்பு, கன்பூசிய சமூக, ஒழுக்கநெறி, கலை ஆகியவற்றில் பேரளவு சீனப் பண்பாட்டுத் தாக்கத்தை ஏற்றுள்ளது. வியட்நாம் கிழக்காசியப் பண்பாட்டின் பகுதியாகக் கருதப்படுகிறது.  
சீனா பத்தாம் நூற்றாண்டில் விடுதலை பெற்றதும், தெற்காக விரிவடையத் தொடங்கி, சாம்பா நாகரிகம் சார்ந்த பல பகுதிகளையும் (இப்போது நடுவண் வியட்நாமில் உள்ள பகுதிகளையும்) கேமர் பேரரசின் பல பகுதிகளையும் (இப்போது இக்காலத் தென்வியட்நாமில் உள்ள பகுதிகளையும்) இணைத்துகொண்ட்து. எனவே, வியட்நாமியப் பண்பாட்டில் சிறுசிறு வட்டாரக் குழுக்களிடையே வேறுபாடுகள் காணப்படுகின்றன.  
பிரெஞ்சு இந்தோசீனக் காலத்தில், வியட்நாம் பண்பாட்டில் ஐரோப்பியரிடம் இருந்து பல்வேறு தாக்கங்கள் ஏற்கப்பட்டன.இவற்றில் கத்தோலிக்கச் சமயத் தாக்கமும் இலத்தின நெடுங்கணக்கின் பரவலும் அடங்கும். இதற்கு முன்பு, வியட்நாமியர் கான் தூ எனும் சீன பட எழுத்துகளையும் சூ நோம் எனும் வியட்நாம் சொற்களுக்காக புதிதாக கண்டுபிடித்த எழுத்துருக்களோடு சீன பட எழுத்துகள் இணைந்த எழுத்துமுறையைப் பின்பற்றினர்.
# வியட்நாமியப் பண்பாடு

## சமூக ஆட்சிப் பிரிவுகள்

சமூக ஆட்சிநிலையைப் பொறுத்தவரையில், *இலாங் (làng)* (ஊர்) , *நுவோசு (nước)* (நாடு) ஆகிய இரு அலகுகள் முதன்மையானவை. இவை இரண்டும் ஒன்றோடு ஒன்று பணைந்தவையாக வியட்நாமியர் கருதுகின்றனர். இடைநிலை அலகுகளாக *குவான் (quận)* (மாவட்டம்), "சா (xã)" (துணைமாவட்டம்), *தின் (tỉnh)* (ஊரக ஆயம்) ஆகியவை அமைகின்றன.
# வியட்நாமியப் பண்பாடு

## சுற்ற முறை (உறவின் முறை)

வியட்நாமில் சுற்றமுறை உறவுகள் முதன்மையான பாத்திரம் வகிக்கின்றன. மேலைப் பண்பாட்டைப் போல தனிமாந்தவாதத்தைப் பின்பற்றாமல், கீழைப் பண்பாடு குடும்பப் பாத்திரத்தையும் இனக்குழு (குல) உறவையும் முதன்மைப்படுத்துகிறது. கீழைப் பண்பாடுகளோடு ஒப்பிடும்போது, சீனப் பண்பாடு இனக்குழுவை (குலத்தை) விட குடும்பத்துக்கும் வியட்நாம் பண்பாடு குடும்பத்தை விட இனக்குழு (குல) உறவுக்கும் முதலிடம் தருகின்றன.ஒவ்வொரு குலத்துக்கும் குலத்தலைவரும் பொதுமன்றமும் அமைவதுண்டு. கொண்டாட்டங்கலில் முழு குலமும் பொதுமன்றத்தில் கலந்துகொள்ளும்.  
வியட்நாமியர் பெரும்பாலும் குருதி உறவால் பிணைந்தவரே. இந்நிலை ஊர்ப்பெயர்களில் இன்றும் உள்ளது. ஊரின் பெயர் தாங்சா என்றால் தாங் குலத்தவர் வாழும் இடம் என்று பொருள்படும். இதேபோல, சாவு சா, இலே சா என ஊர்ப்பெயர்கள் அமைகின்றன.மேற்கு மேட்டுநிலச் சமவெளிகளில் ஒரு குலம் முழுவதும் ஒரே நீண்ட வீட்டில் வாழும் மரபு ஓங்கலாக உள்ளது. பெரும்பாலான வியட்நாமியர் ஊரகங்களில் ஒரே கூரையின் கீழ் இரண்டு அல்லது மூன்று தலைமுறைகள் வாழ்கின்றனர்.
# வியட்நாமியப் பண்பாடு

## திருமணம்

மரபு வியட்நாமிய நிகழ்ச்சிகளில் மரபு வியட்நாமியத் திருமணம் மிகவும் முதன்மை வாய்ந்ததாகும். மேலைப் பண்பாட்டுத் தாக்கங்களையும் தாண்டி, மரபு வியட்நாமியத் திருமணத்தில் பண்டைய பழக்கவழக்கங்கள் தொடர்ந்து உள்நாட்டு வியட்நாமியராலும் புலம்பெயர் வியட்நாமியராலும் பின்பற்றப்பட்டு வருகின்றன. இவற்றில் மேலை, கீழைப் பண்பாட்டுக் கூறுபாடுகள் ஒருங்கிணைந்துள்ளன  
கடந்த காலத்தில் ஆண்களும் பெண்களும் இளமையிலேயே திருமணம் செய்துகொள்ளவேண்டும் என எதிர்பார்க்கப்பட்டது. திருமணங்கள் பெற்றோராலோ கூட்டுக்குடும்பத்தாலோ ஏற்பாடு செய்யப்பட்டன, மணமக்களுக்கு எந்த உரிமையும் அப்போது தரப்படவில்லை. இன்றைய வியட்நாமில் இது மாறிவிட்டது. மக்கள் தம் மணனாழ்க்கைத் துணவர்களைத் தாமே தேர்வு செய்கின்றனர்.
# வியட்நாமியப் பண்பாடு

## நிகழ்த்து கலைகள்

### அரங்கு

#### நீர்ப்பாவைக் கூத்து

காண்க, வியட்நாமிய நீர்ப்பாவைக் கூத்து
# வியட்நாமியப் பண்பாடு

## தொலைத்தொடர்பு

காண்க, வியட்நாமில் தொலைத்தொடர்புகள்
# வியட்நாமியப் பண்பாடு

## உலக மரபும் நுண் பண்பாட்டு மரபும்

வியட்நாமில் பன்னாட்டுப் பேரவை பட்டையலிட்ட பல உலக மரபு நினைவிடங்களும் பண்பாட்டு நுண்மரபிடங்களும் உள்ளன. இவை பின்வரும் இரு வகைகளாகப் பிரிக்கப்பட்டுள்ளன:
# வியட்நாமியப் பண்பாடு

## உலக மரபும் நுண் பண்பாட்டு மரபும்

### பண்பாட்டு மரபிடங்கள்

- கோயான் (Hội An): இது பண்டைய நகரமும் வணிக மையமும் ஆக விளங்கியுள்ளது.
- பேரரசு நகரம், குயே (Huế): பண்டைய பேரரசு தலைநகராக விளங்கிய இந்த இடத்தில் பல நினைவு சின்ன்ங்களின் வளாகம் அமைந்துள்ளது.
- மைசோன் (Mỹ Sơn): இது குவாங் நாம் மாகாணத்தில் உள்ள முந்தைய சாம்பா நாகரிகம் சார்ந்த பண்டைய கோயில் வளாகம் ஆகும்.
# வியட்நாமியப் பண்பாடு

## உலக மரபும் நுண் பண்பாட்டு மரபும்

### இயற்கை மரபிடங்கள்

- போங் நிகா குகை , குவாங் பின் மாகாணம்
- காலாங் விரிகுடா
# வியட்நாமியப் பண்பாடு

## உலக மரபும் நுண் பண்பாட்டு மரபும்

### நுண் பண்பாட்டு மரபிடங்கள்

- நிகா நிகாசு, வியட்நாமிய அரசவை இசை வடிவம்.
- கோங் பண்பாட்டு வெளி
- சாத்ரூ
- குவாங்கோ  
வியட்நாமில் மேலும் பல மரபிடங்களும் நுண்மரபிடங்களும் உள்ளன. இவற்றுக்கான ஆவணத்தை அரசு, எதிர்காலத்தில் பன்னாட்டுப் பேரவையின் ஒப்புதலைப் பெற உருவாக்கியுள்ளது.
# மென்படல ஒளியியல்

**மென்படல ஒளியியல்** நெகிழியால் ஆன தட்டையான வில்லையால் பெறப்படுகிறது. இது கண்ணாடி வில்லை போல் ஒளியை எதிரொளிப்பு அல்லது ஒளி விலகல் செய்யாமல் விளிம்பு விளைவு அடையச் செய்கிறது. நெகிழியில் சிராய்ப்பின் மூலம் உருவாகும் மிக நுண்ணிய காடிகள் (grooves), ஒளியை விளிம்பு விளைவிற்கு உட்படுத்துகிறது.
கண்ணாடியின் ஒளி ஊடுருவும் திறன் 90% ஆகும், ஆனால் நெகிழியால் ஆன மென்படலத்தின் ஒளி ஊடுருவும் திறன் 30-55% ஆகும்.
# மென்படல ஒளியியல்

## பயன்கள்

### MOIRE திட்டம்

அமெரிக்க இராணுவ ஆராய்ச்சி முகமை (Defense Advanced Research Projects Agency (DARPA)) தனது ஆராய்ச்சிக்கு மென்படல ஒளியியலைப் பயன்படுத்துகிறது.
MOIRE திட்டம் என்பது (Membrane Optical Imager for Real-Time Exploitation (MOIRE)) மென்படல ஒளி உணர்வியைப் பயன்படுத்தி செயல்படும் திட்டமாகும். இத்திட்டத்தில் குறைந்த எடையுள்ள பலபடிகளைக் (polymer) கொண்ட மென்படலங்களை பயன்படுத்துகிறது. இவை 20 மீட்டர் நீளம் கொண்டவை, 36000 கி.மீ. தூரத்திலுள்ள 1 மீட்டர் அளவுள்ள பொருட்களையும் காண உதவுகிறது. மென்படல மிக நுண்ணிய காடிகள் 4 முதல் 100 மைக்ரோமீட்டர் வரையுள்ள அகலத்தைக் கொண்டுள்ளது.
இந்த திறனைக் கொண்ட கண்ணாடி தொலைநோக்கி அளவு மிகப் பெரியதாக இருப்பதால் எடுத்துச் செல்லக் கூடிய ஏவூர்திகளை வடிவமைக்க இயலாது. நெகிழி தொலைநோக்கியின் அளவு கண்ணாடி தொலைநோக்கி அளவை விட ஏழு மடங்கு குறைவான எடையையே கொண்டுள்ளது.
மடக்கக்கூடிய உலோகத் தகடுகளுக்கிடையே மென்படலங்கள் வைக்கப்படுகின்றன. புவிநிலைச் சுற்றுப்பாதையில் சுற்றி வரும் துணைக்கோள்களில் வைத்து சுற்றுப்பாதைக்கு அனுப்பப்படுகிறது. சுற்றுப்பாதையில் வெளிவிடப்படும் மென்படலங்கள் விரிவடைந்து செயல்படுகிறது.  
இவ்வகை தொலைநோக்கிகள் புவியில் அமைக்கப்பட்டுள்ள 10 மீட்டர் அகலம் கொண்ட கெக் தொலைநோக்கியை (Keck telescope) விட இரண்டு மடங்கு பெரியது. பூமியின் மேற்பரப்பில் 40 சதவீத பரப்பைக் காண உதவுகிறது. 10 கி.மீ. × 10 கி.மீ. பரப்பளவுள்ள பிம்பத்தை 1 மீட்டர் பிரிதிறனில் ( resolution ) காண உதவுகிறது.  
தரையில் அமைக்கப்பட்டுள்ள 5 மீட்டர் அகலம் கொண்ட மென்படல தொலைநோக்கியின் முன் வடிவம், மென்படல ஒளியியல் மூலம் புதிய பிம்பங்களை உருவாக்கியுள்ளது.
# மென்படல ஒளியியல்

## மேலும் பார்க்க

- வலயத்தட்டு
# அரிதாரிமங்கலம் கைலாசநாதர் திருக்கோயில், திருவண்ணாமலை

**கைலாசநாதர் கோயில் ** தமிழ்நாட்டில் திருவண்ணாமலை, அரிதாரிமங்கலம் என்னுமிடத்தில் உள்ளது.
# அரிதாரிமங்கலம் கைலாசநாதர் திருக்கோயில், திருவண்ணாமலை

## தல வரலாறு

இது ஒரு சப்த கைலாய தலம்
# அரிதாரிமங்கலம் கைலாசநாதர் திருக்கோயில், திருவண்ணாமலை

## தெய்வங்கள்

- விநாயகர்
- முருகன் உடன் வள்ளி, தெய்வானை
- ஐயப்பன்
- தட்சணாமூர்த்தி
- சண்டிகேஸ்வரர்
- விஷ்ணு துர்க்கை
- பைரவர்
- சரஸ்வதி
- பிரம்மா
- 63 நாயன்மார்கள்
- நவக்கிரகங்கள்
# அரிதாரிமங்கலம் கைலாசநாதர் திருக்கோயில், திருவண்ணாமலை

## முக்கியப் பண்டிகைகள்

இங்கு தமிழ் புத்தாண்டு, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம் போன்ற விழாக்கள் சிறப்பாக கொண்டாடப்படுகிறது.  
இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.  
- கோயில் பற்றி தினமலர் நாளிதழில்
# 2017 ஈரான்–ஈராக் நிலநடுக்கம்

2017 ஆம் ஆண்டு நவம்பர் 12 ஆம் நாள் சர்வதேச திட்ட நேரம் 18:18&nbsp; (21:48 ஈரான் திட்ட நேரம், 21:18 அரேபிய திட்ட நேரம்), இன் போது உந்தத்திறன் ஒப்பளவு 7.3 அளவிலான நிலநடுக்கம் நிகழ்ந்தது. ஈரான்-ஈராக் எல்லைப்புறத்தில் ஈரானின் எல்லையோர ஈராக்கிய குர்திஸ்தான் பகுதியில் உள்ள கெர்மான்சா மாகாணத்தில் அலாப்ஜா நகரிலிருந்து 32 கிலோமீட்டர் அல்லது 20 மைல் தொலைவில் நிலநடுக்க மையத்தைக் கொண்ட நிலநடுக்கம் நிகழ்ந்துள்ளது.  
இந்த நிலநடுக்கமானது, மத்திய கிழக்கு நாடுகள் முழுவதுமாகவும் அதற்கப்பாலும் உணரப்பட்டுள்ளது. இந்த நிலநடுக்கத்தால் குறைந்தபட்சம் 452 எண்ணிக்கையிலான மக்கள் உயிரிழந்துள்ளனர். 8,100 இற்கும் அதிகமானோர் காயமடைந்துள்ளனர். இன்னும் பல பேர் இருக்கும் இடம் அறியப்படாமலும் உள்ளது. தற்போதைக்கு 2017 ஆம் ஆண்டில் அதிக உயிரிழப்பை ஏற்படுத்திய நிலநடுக்க நிகழ்வு இதுவேயாகும்.
# 2017 ஈரான்–ஈராக் நிலநடுக்கம்

## நிலநடுக்கம்

இந்த நில நடுக்கமானது ஈரானிய-ஈராக்கிய எல்லைப் புறத்தில் நிகழ்ந்துள்ளது. இந்த நிலநடுக்கமானது பகுதாதுவுக்கு வடகிழக்காக தோராயமாக 220 கிலோ மீட்டர் தொலைவில் நிகழ்ந்துள்ளது தற்போதைய நிலநடுக்கமானது, 1967 ஆம் ஆண்டில் ஏற்பட்ட 6.1 உந்தத்திறன் ஒப்பீட்டளவு நிலநடுக்கத்திற்குப் பிறகான இப்பகுதியின் மிக வலிமையான நிலநடுக்கமாகும். இந்த நிலநடுக்கமானது மத்திய கிழக்கு நாடுகளிலும் மற்றும் இன்னும் தொலைவிலுள்ள இசுரேல், அரேபிய தீபகற்பம் மற்றும் துருக்கி போன்ற தொலைதுாரப்பகுதிகளிலும் உணரப்பட்டுள்ளது. ஈரானிய நிலநடுக்க ஆய்வு மையத்தின் பதிவு செய்யப்பட்ட தகவல்களின்படி நிலநடுக்கம் நிகழ்ந்த நேரத்திலிருந்து சில மணி நேரங்களுக்குள் குறைந்தபட்சம் 50 நிலநடுக்கத்திற்கு பிந்தைய அதிர்வுகள் ஏற்பட்டிருப்பதாக தெரியவருகிறது.
# 2017 ஈரான்–ஈராக் நிலநடுக்கம்

## நிலநடுக்கத்தின் பின்விளைவுகள்

### விபத்தில் இறந்தோர் மற்றும் காயமடைந்தோர் விவரம்

கெர்மான்சா மாகாணமானது அலபஜா மற்றும் சார்போல்-இ சகாப் ஆகிய நகரங்களின் கடுமையான பாதிப்புகளுடன் மிகவும் பாதிக்கப்பட்ட பகுதியாக உள்ளது.  
எஸ்கெலெ என்பது நிலநடுக்க மையத்திற்கு அருகாமையில் உள்ள நகரமாகும். ஈரானில் ஏற்பட்ட நிலநடுக்கம் சார்ந்த மரணங்களில் பெரும்பாலானவை சார்போல்-இ-சகாப் நகரம் மற்றும் எஸ்கெலெ மாவட்டத்திற்கும் உரியதாகும். இந்தப் பகுதிகள் ஒட்டுமொத்தமாக முப்பதாயிரத்திற்கும் (30,000) மேற்பட்ட மக்கள் தொகையைக் கொண்டவையாகும். கெர்மான்சா மற்றும் இலம் மாகாணங்களில் நிலநடுக்கத்தைத் தொடர்ந்து பள்ளிகள் மூடப்பட்டிருக்கும் என்ற அதிகாரப்பூர்வத் தகவல் வெளியாகியுள்ளது. சார்போல்-இ-சகாப் நகரில் மருத்துவமனை ஒன்று சேதமடைந்து குறைந்தது 142 பேர் இறந்துள்ளனர். முன்னாள் அதிபர் மகுமூத் அகமதிநெச்சாத்தால் கட்டி வழங்கப்பட்ட சமூகக் குடியிருப்புகளில் வாழ்ந்த மக்களில் பலர் இறந்துள்ளனர். நிலநடுக்கத்தின் காரணமாக ஏற்பட்ட மேலோட்டமான ஆழங்களில் ஏற்பட்ட பள்ளங்களின் காரணமாக ஏற்படும் நிலச்சரிவுகள் மேலும் சேதமேற்படுத்தும் அபாயத்தைக் கொண்டுள்ளவையாகக் கருதப்படுகின்றன. இந்த நிலநடுக்கம் 14 ஈரானிய மாகாணங்களில் வசிக்கும் 70,000 மக்களை வீடற்றவர்களாக ஆக்கியுள்ளது. இந்நிலநடுக்கத்தால் தோராயமாக, 12,000 வீடுகள் அழிக்கப்பட்டும் மற்றும் 15,000 வீடுகள் சேதமடைந்தும் உள்ளன. நிலநடுக்கத்தைத் தொடர்ந்து நடத்தப்பட்ட நிவாரண முகாம்களின் மூலமாக 22,000 கூடாரங்கள் அமைக்கப்பட்டுள்ளன. மேலும், 52,000 போர்வைகள் வழங்கப்பட்டன.  
ஐரோப்பிய ஒன்றியம் வெளியுறவுக் கொள்கைத் தலைமை பெடரிக்கா மொகெரினி அவசர கால நிவாரண உதவிகளை வழங்கவும், நிவாரணப் பணிகளில் ஒத்துழைக்கவும் ஒன்றியமானது தயாராக இருப்பதாக அறிவித்தார். ஈரானிய அழைப்பு மற்றும் சீர்திருத்தக் கழகங்கள் போன்ற சன்னி இசுலாமிய அறக்கட்டளைகள் கூடாரங்கள் மற்றும் குடிநீர் வழங்கின.
# குமரகிரி தண்டாயுதபாணி கோயில்

**குமரகிரி தண்டாயுதபாணி திருக்கோயில்** சேலம் அம்மாப்பேட்டை அடுத்த குமரகிரி என்னும் மலை மேல் அமைந்துள்ளது.
# குமரகிரி தண்டாயுதபாணி கோயில்

## வரலாறு

இக்கோவில் செங்குந்த கைக்கோளர் வகுப்பைச் சார்ந்த சன்னியாசி கருப்பண்ணசுவாமி முதலியார் என்பவரால் கட்டப்பட்டது.
# குமரகிரி தண்டாயுதபாணி கோயில்

## திருவிழா

சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, பங்குனி உத்திரம், கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.
# குமரகிரி தண்டாயுதபாணி கோயில்

## திறக்கும் நேரம்

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# குமரகிரி தண்டாயுதபாணி கோயில்

## நேர்த்திக்கடன்

வேண்டுதல் நிறைவேறியதும் முருகனுக்கு திருமுழுக்கு செய்தும், புது ஆடை அணிவித்தும் நேர்த்திக்கடன் நிறைவேற்றுகின்றனர்.
# புர்கான் கல்துன்

**புர்கான் கல்துன்** (சிரில்லிக்: Бурхан Халдун) என்பது கென்டீ மலைத்தொடரில் உள்ள ஒரு மலையாகும். இத்தொடர் வடகிழக்கு மங்கோலியாவின் கென்டீ மாகாணத்தில் அமைந்துள்ளது. இம்மலை அல்லது இதன் இடம் செங்கிஸ் கானின் பிறப்பிடமாக நம்பப்படுகிறது. மேலும் இங்குதான் அவர் புதைக்கப்பட்டதாக நம்பப்படுகிறது. அவரது வெற்றிகரமான தளபதிகளுள் ஒருவரான சுபுதையின் பிறப்பிடமும் இதுதான்.  
செங்கிஸ் கான் இதனை ஒரு சக்திவாய்ந்த மைல்கல்லாக மாற்றியதற்கு முன்பே இது மதரீதியாக வலுவான முக்கியத்துவத்தை கொண்டிருந்தது. இது செங்கிஸ் கானால் புனிதமானதாக ஆக்கப்பட்டதற்குப் பின் மங்கோலியாவின் மிகவும் புனிதமான மலையாகக் கருதப்படுகிறது. இது யுனெஸ்கோவின் உலக பாரம்பரிய களமாக ஜூலை 4, 2015 அன்று "பெரிய புர்கான் கல்துன் மலை மற்றும் அதன் சுற்றியுள்ள புனித நிலப்பகுதி" என்ற தலைப்பில் எழுதப்பட்டது. 1955 ஆம் ஆண்டின் ஜனாதிபதித் தீர்மானத்தின் கீழ் இந்த மலையின் வழிபாடு முறைப்படுத்தப்பட்டு வருகிறது. இம்மலை ஒரு தேசிய நினைவுச்சின்னமாக அறிவிக்கப்பட்டது. இதன் சுற்றுச்சூழல் மத்திய ஆசிய ஸ்டெப்பியில் உள்ள தாவரங்களின் தனித்துவமான பல்லுயிர்த் தன்மையைக் கொண்டுள்ளது. இதில் 50 வகையான உயிரினங்கள் மற்றும் 253 வகைப் பறவைகள் உள்ளன.
# புர்கான் கல்துன்

## அமைவிடம்

புர்கான் கால்துன் கென்டீ மலைத்தொடரின் நடுவில் உள்ளது. இம்மலைத்தொடர் *கான் கென்டீ பாதுகாக்கப்பட்ட பகுதியில்* உள்ளது.
# புர்கான் கல்துன்

## புவியியல்

புர்கான் கல்துன் என்பதற்குக் *கடவுள் மலை* என்று பொருள். இது கென்டீ கான் (கென்டீ மலைத்தொடரின் மன்னன்) என்றும் அழைக்கப்படுகிறது. இது இப்பகுதியின் மிக உயர்ந்த மலையாகும். 2,362 மீட்டர் (7,749 அடி) உயரத்திற்கு உயர்ந்துள்ளது. பிறை வடிவில் உள்ளது. இது பல நதிகளின் பிறப்பிடமாகும்: ஆனன் மற்றும் கெர்லென் ஆறுகள் அமுர் ஆற்றுடன் இணைந்து பசிபிக் பெருங்கடலில் கலக்கின்றன; தூல் மற்றும் எரூ ஆறுகள் வடக்குநோக்கிச் சென்று செலெங்கே ஆற்றுடன் இணைந்து ஆர்க்டிக் பெருங்கடலில் கலக்கின்றன. இது தனிப்பட்ட பல்லுயிரிகளுடன் சிக்கலான சுற்றுச்சூழலில் உள்ளது. இச்சூழலானது *சைபீரிய பனி நிலங்கள் மற்றும் பெரிய புல்வெளிகளின் இடைப்பகுதி* எனப்படுகிறது.
# புர்கான் கல்துன்

## மதரீதியாக முக்கியத்துவம்

புர்கான் கல்துன் மங்கோலியாவில் உள்ள வேறு எந்த மலையுமே பெற்றிராத ஆன்மீக முக்கியத்துவத்தைக் கொண்டுள்ளது. மங்கோலிய தேசத்தின் "தொட்டில்" என்ற அடையாள நிலையைப்பெற்று "மங்கோலியாவின் நாடோடி மக்களின் வாழ்க்கையின் பாரம்பரிய வழிகள் மற்றும் பாரம்பரியத்தை" குறிக்கும் வகையிலே உள்ளது. (உறுதி செய்யப்படாத) செங்கிஸ் கான் இங்கு பிறந்தார்; இம்மலையில் எங்கோ புதைக்கப்பட்டார் என்பது இதன் புனிதத்தன்மையை அதிகமாக்கியுள்ளது. குறிப்பாக, கான் இங்கே வழிபாடு செய்ததாலும், நாட்டின் மிக புனிதமான மலை என்று அறிவித்ததாலும்.  
இது மலையின் ஆன்மீக இயல்புக்கு நம்பகத்தன்மையைக் கொடுத்திருக்கிறது. இதன் விளைவாக, மூன்று புனிதமான பிரதான ஓவூக்கள் அல்லது கற்குவைகளுக்கு ஒரு குறிப்பிட்ட வழியில் வழக்கமான புனித யாத்திரை மேற்கொள்ளப்படுகிறது. இவ்வழிகளில் மங்கோலிய சாமன் வழிபாடு நடைபெறுகிறது. இக்குறிப்பிட்ட பாதை தனித்துவமானதாகும். இது *குர்வன் கோரியுத்* ("மூன்று தடை விதிக்கப்பட்ட இடங்கள்") வழியாக மலை உச்சியில் உள்ள *முக்கிய சொர்க்கத்தின் ஓவூ*, *ஊத் மோத்* ("நுழைவாயிலின் இரண்டு மரங்கள்"), *போஸ்கோ தெங்கரீன் தவா* ("சொர்க்கத்தின் தொடக்க வழி"), கெர்லென் நதி மற்றும் புனித போக்த் நதிகளின் நீர்ப்பிடிப்பு மற்றும் இறுதியாக *பெலீன்* ("தாழ்ந்த") ஓவூ ஆகியவற்றை உள்ளடக்கியுள்ளது.
# புர்கான் கல்துன்

## தாவரங்கள்

இம்மலைப்பகுதியில் காணப்படும் தாவரங்கள் மத்திய ஆசிய புல்வெளியைச் சேர்ந்தவையாகும். இவை தைகா என்ற ஊசியிலைக் காடுகளைக் கொண்டுள்ளன. மங்கோலிய சிவப்புப்பு புத்தகத்தில் 28 தாவரங்கள் பட்டியலிடப்பட்டுள்ளன. இவற்றில் 15 மிக அரிதான இனங்களாகவும், மற்றும் 28 இனங்கள் அரிதான இனங்களாகவும் பட்டியலிடப்பட்டுள்ளன. பன்னாட்டு இயற்கைப் பாதுகாப்புச் சங்கத்தின் செம்பட்டியலில் பட்டியலிடப்பட்ட இனங்கள்: இரண்டு மிக அருகிய இனங்கள், நான்கு அருகிய இனங்கள், மற்றும் எட்டு அழிவாய்ப்பு இனங்கள்.
# புர்கான் கல்துன்

## விலங்குகள்

கென்டீ மாகாணத்தில் உள்ள புர்கான் கல்துன் மலையின் "50 இனம், 27 பேரினம் மற்றும் 6 வரிசை விலங்குகளில் 5 வகை பாலூட்டிகள்/பூச்சியுண்ணிகள், 4 வகை கைமோனோப்தெரா, 4 வகை லாகோமோர்பா, 19 வகை கொறிணிகள், 13 வகை வேட்டையாடி உண்ணும் விலங்குகள், 5 வகை குளம்புடைய விலங்குகள், 1 வகை ஊர்வன மற்றும் 253 வகை பறவைகள்" உள்ளன. மங்கோலிய சிவப்பு தகவல் புத்தகத்தின் படி மிகவும் அரிதான பாலூட்டும் இனங்கள் மஸ்க் மான் (*மோசுஸ் மோசிபெரஸ்*) மற்றும் மூஸ் (*அல்செஸ் அல்செஸ்*); மிக அரிதான பறவை இனங்கள் சைபீரியக் கொக்கு (*க்ருஸ் லுவேகோசெரானுஸ்*), பெரிய புள்ளி கழுகு (*அக்குயிலா க்லங்கா*), அதீனா மீன் கழுகு (*கலியாயீடுஸ் லெவுகோரிபுஸ்*), வெள்ளை பிடறி கொக்கு (*க்ருஸ் விபியோ*), முக்காடு கொக்கு (*க்ருஸ் மொனச்சா*); மீன் இனங்கள் அமுர் ஸ்டர்ஜின் (*அசிபென்செர் ஸ்ரென்கி*) ஆகியவையாகும்.''
# சவேடகன் அடுக்குத் தூபி

**ஷ்வேடகோன் அடுக்கு ஸ்தூபி** அதிகாரப்பூர்வமாக **ஷ்வேடகோன்** சிதி டாவ் என்றும் சிறந்த **டகோன் ஸ்தூபி** அல்லது தங்கத் **ஸ்தூபி** என்றும் அழைக்கப்படுகிறது. இந்தத் **ஸ்தூபி** மியான்மர், ரங்கூனில் அமைந்துள்ள ஒரு தங்கமுலாம் பூசப்பட்ட **ஸ்தூபி**யாகும். இதன் மொத்த உயரம் 99 மீட்டர் உயரம் (325 அடி). பகோடா சிங்குட்தரா மலையில் அமைந்துள்ளது, காண்டோஜி ஏரிக்கு மேற்காகவும், யங்கோன் நகர வானில் மிக உயர்ந்த கட்டிடமாக ஆதிக்கம் செலுத்துகிறது.
# சவேடகன் அடுக்குத் தூபி

## வரலாறு

6 மற்றும் 10 ஆம் நூற்றாண்டுகளுக்கு இடையில் மோன் மக்களால் பகோடா கட்டப்பட்டது என்று வரலாற்றாசிரியர்கள் மற்றும் தொல்பொருள் ஆராய்ச்சியாளர்கள் கூறுகின்றனர். எனினும், புராணத்தின் படி, **ஷ்வேடகோன் ஸ்தூபி** (பகோடா) சுமார் 2,600 ஆண்டுகளுக்கு முன்பு கட்டப்பட்டது, இது உலகின் மிகப் பழமையான பெளத்த தலமாக உள்ளது. பாரம்பரியம் படி , சிங்குட்தரா மலையின் வடக்குப் பகுதியிலிருந்து தப்புசா மற்றும் பாலகிகா - என்ற இரண்டு வியாபாரம் செய்யும் சகோதரர்கள் தற்போது யங்கோன் எனும் அழைக்கப்படும் பகுதியில் தங்களது வாழ்நாள் பயனாக கௌதம புத்தரை சந்தித்தனர் மற்றும் புத்தரிடமிருந்து அவரது எட்டு முடிகளை பெற்றனர். சகோதரர்கள் பர்மாவுக்குத் திரும்பினர், அங்கு ஆட்சிபுறிந்த அரசர் ஓகலப்பாவின் உதவியுடன்,சிங்குட்தரா மலையில் கௌதம புத்தரின் சிலைகள் மற்றும் புத்த மதங்களின் புனித நூல்கள் ஆக அணைத்தும் புனிதப்படுத்தப்பட்டு பத்திரப்படுத்தப்பட்டது. அப்போது அரசர், முடிகள் இருந்த பெட்டியை திறந்தபோது, பல நம்பமுடியாத விஷயங்கள் பின்வருமாறு நடந்ததாக செவி வழிச்செய்தி உள்ளது:  
இந்த **ஸ்தூபி** 14 ஆம் நூற்றாண்டு வரை பராமரிக்கப்படாமல் சேதமடைந்தமிருந்தது. அரசர் பின்னியா யு (1323-1384) அவர்களால் **ஸ்தூபி** மறுசீரமைக்கப்பட்டு 18 மீ (59 அடி) உயரத்திற்கு மீண்டும் கட்டப்பட்டது. ஒரு நூற்றாண்டுக்குப் பின்னர், ராணி பின்னியா தவு (1453-1472) தூபியின் உயரத்தை 40 மீ (131 அடி) உயர்த்தினார். மேலும் அவர் மலையின் மீது மேடை போல தளம் அமைத்தார், அதன் மீது கொடிகளை அமைத்தார், அதன் பராமரிப்புக்காக நிலம் மற்றும் பரம்பரை அடிமைகளை நியமித்தார். 1472 ஆம் ஆண்டில் அவரது மருமகன் தாம்மசேதிக்கு பின்னா தாவ் தனது அரியணை அளித்தார். தனது மீதமுள்ள நாட்களை கழிப்பதற்கு அவர் டகானுக்கு திரும்பினார். வாழும் கடைசி நாட்களில் படுக்கை இருக்கும் போது, அவரது தலை தூபியை பார்த்துக்கொண்டிருப்பதற்கு ஏதுவாக தூபி இருக்கும் திசை நோக்கி வைக்கப்பட்டது. சவேடகனில் உள்ள கல்வெட்டுகளில் மோன் இனத்தை சேர்ந்தவர்களால் 1436 ஆம் ஆண்டு முதல் தாம்மசேதி காலம் வரையில் செய்யப்பட்ட பல சீரமைப்புப் பணிகள் குறிக்கப்பட்டுள்ளது. 16 ஆம் நூற்றாண்டின் ஆரம்பத்தில், பர்மாவின் மிகவும் பிரபலமான பௌத்த புனித யாத்ரீக ஸ்தலமாக **ஷ்வேடகோன்** பகோடா மாறியது.  
பின்வரும் நூற்றாண்டுகளில் தொடர்ச்சியான பூகம்பங்கள் **ஸ்தூபி** க்கு பலத்த சேதத்தை ஏற்படுத்தின. 1768 பூகம்பத்தால் ஏற்பட்ட மிகப்பெரிய சேதமானது **ஸ்தூபி** யின் உச்சியைக் கீழே கொண்டுவந்தது, ஆனால் அரசர் ஹிசினுஷுன் தற்போதைய அதன் உயரமான 99 மீ (325 அடி) உயரத்திற்கு உயர்த்தினார். 1871 ஆம் ஆண்டில், பிரிட்டனால் கீழ் பர்மாவைக் கைப்பற்றிய பின்னர், ஒரு புதிய குடை கிரீடம் மன்னர் மின்டான் மின்ரால் வழங்கப்பட்டது. 1970 அக்டோபரில் மிதமான பூகம்பம் குடையின் கிரீடத்தை அதன் அடிப்பகுதி அமைப்பில் இருந்து விளகியது வெளிப்படையாக தெரிந்தது.
# சவேடகன் அடுக்குத் தூபி

## மேலும் பார்க்க

- அடுக்குத் தூபி
- தூபித் திருவிழா
- மியான்மரில் பெளத்தமதம்
- தேரவாத பௌத்தம்
- ஆனந்தா கோவில்
- சிவேஜிகன் தூபி
- மியான்மர் தமிழர்
- ஹபாங் டா யு தூபி
- பொததாங் அடுக்குத் தூபி
- சவேமாவதாவ் அடுக்குத் தூபி
# கனடாவில் இசுலாம்

2011ம் ஆண்டின் கனடாவின் தேசிய கணக்கெடுப்பின் படி1,053,945 முஸ்லிம்கள் அதாவது நாட்டின் மக்கட்தொகையில் 3.2% பேர் இஸ்லாம் மதத்தை பின்பற்றுகின்றனர் இஸ்லாம் நாட்டின் இரண்டாவது பெரிய மதமாகும் தொராண்டோவில் மட்டும் 7.7 சதவீதத்தினர் முஸ்லிம்களாவர் அதை தொடர்ந்து மொண்ட்ரியால் நகரில் 6 சதம் இஸ்லாமியர்களாவர். .
பெரிய பள்ளி]]
# கனடாவில் இசுலாம்

## மக்கட்தொகை மற்றும் வாழ்க்கை முறை

பெரும்பாலான கனேடிய முஸ்லிம்கள் ஒன்டாரியோ மற்றும் கியூபெக் நகரங்களில் செறிந்து காணப்படுகின்றனர்.2011ம்
ஆண்டின் வீடமைப்பு கணக்கீட்டின்படி 424,925 முஸ்லிம்கள் ஒன்டாரியோ பெருநகர பகுதியில் மட்டும் வசிக்கின்றனர்.இவர்களில் பெரும்பகுதியினர் இந்தியா, பாக்கிஸ்தான்,இரான், மற்றும்
எகிப்திய/அரேபிய வம்சாவழியினர்.மோன்ட்ரியல் பகுதி முஸ்லிம்களில் மேற்கு/தெற்கு ஐரோப்பியா,கரீபியன் தீவுகள்,மத்திய கிழக்கு மற்றும் இந்திய துணைக்கண்டத்தை சேர்ந்த்த வம்சாவழியினராவர்.
தலைநகரான ஒட்டாவா பகுதியில் 5.5% முஸ்லிம்களில் பெரும்பாலும் லெபனான் , தெற்காசியா ,மற்றும் சோமாலியா வம்சாவழியினர்.  
கனடிய முஸ்லிம்களாக அடையாளப்படுத்தும் குடிபெயர்ந்தவர்கள் தங்களின் உயர் கல்வி கல்வி, வேலைவாய்ப்பு,பாதுகாப்பு ,மத மற்றும் அரசியல் சுதந்திரத்திற்காகவும்,பல்வேறு நாடுகளில் ஏற்பட்ட உள்நட்டு போரினாலும் பலர் குடியேறிக்கொண்டுள்ளனர்.
கனடா உலகின் தஞ்ச கோரிக்கையை ஏற்று குடியமர்த்தும் நாடுகளில் முதன்மையானதாக உள்ளது.இவர்களில் சோமாலியா,
போசுனியா,அல்பேனியா,யேமன்,சிரியா,இராக் ,மற்றும் வங்க தேசம் போன்ற நாடுகளில் இருந்து தஞ்சமடைந்த்துள்ளனர்  
கருவுருதல் விகிதத்தில் மற்ற கனேடியர்களை விட 0.8 சதவீதம் அதிகமாகும்( சராசரி 1.6) முஸ்லிம் விகிதம் 2.4 ஆகும்  
நியூ பிரன்சுவிக்
| ஒன்டாரியோ | 145,560 | 1.4% | 352,530 | 3.1% | 581,950 | 4.6% |  |
| --- | --- | --- | --- | --- | --- | --- | --- |
| கியூபெக் | 44,930 | 0.6% | 108,620 | 1.5% | 243,430 | 3.1% |  |
| அல்பெர்டா | 31,000 | 1.2% | 49,045 | 1.7% | 113,445 | 3.2% |  |
| பிரிட்டீஷ்  
கொலம்பியா | 24,925 | 0.7% | 56,220 | 1.4% | 79,310 | 1.8% |  |
| மனிபோடா | 3,525 | 0.3% | 5,095 | 0.5% | 12,405 | 1.0% |  |
| சக்க்சுவான் | 1,185 | 0.1% | 2,230 | 0.2% | 10,040 | 1.0% |  |
| நோவா  
ஸ்காட்டிய்யா | 1,435 | 0.1% | 3,550 | 0.4% | 8,505 | 0.9% |  |
| நியூ ப்ர்வ்ன்சுவிக் | 250 | 0.0% | 1,275 | 0.2% | 2,640 | 0.3% |  |
| நியூபௌன்ட்லாந்து | 305 | 0.0% | 630 | 0.1% | 1,200 | 0.2% |  |
| இளவரசர் எட்வர்டு தீவு | 60 | 0.0% | 195 | 0.1% | 660 | 0.5% |  |
| வடமேற்கு பகுதிகள் | 55 | 0.1% | 180 | 0.5% | 275 | 0.7% |  |
| நுனாவுட் | – | – | 25 | 0.1% | 50 | 0.2% |  |
| யுக்கான் | 35 | 0.1% | 60 | 0.1% | 40 | 0.1% |  |
| **கனடா** | **253,265** | **0.9%** | **579,640** | **2.0%** | **1,053,945** | **3.2%** | } |
# கனடாவில் இசுலாம்

## வரலாறு

கனடா நிறுவப்பட்ட நான்கு ஆண்டுகளுக்கு பின்னர் கணக்கெடுப்பின்படி 13 ஐரோப்பிய முஸ்லிம்கள் வாழ்ந்துள்ளனர்.1938ல் எட்மான்டன் பகுதியில் முதல் பள்ளிவாசல் நிறுவப்பட்டது அப்போதைய முஸ்லிம்களின் எண்ணிக்கை 700.  
முதல் இஸ்லாமிய பாடசாலை 1983ல் ஒன்டாரியோ பகுதியில் ஆரம்பிக்கப்பட்டு உலமா , ஹாபிழ் போன்ற பட்டங்கள் அறிமுகம் செய்யப்பட்டன
# கிராத இராச்சியம்

**கிராத இராச்சியம்** (Kirata Kingdom), பண்டைய பரத கண்டத்தின் சமசுகிருத இந்து இலக்கியங்களில், இமயமலையின் தற்கால நேபாளம், சிக்கிம் மற்றும் பூட்டான் நாடுளில் வாழ்ந்த மலைவாழ் மக்களான கிராதர்களின் நாடாக அறியப்படுகிறது.
கிராத இராச்சியத்தின் கிராதப் போர்வீரர்கள் குருச்சேத்திரப் போரில் கலந்து கொண்டனர்.
தற்காலத்தில் கிராத இராச்சியத்தின் மலை வேடுவர்களான கிராதர்கள், இமயமலைச் சமவெளிப் பகுதிகளான இமாச்சலப் பிரதேசம், உத்தராகண்ட், உத்தரப் பிரதேசம், பிகார், மேற்கு வங்காளத்தின் டார்ஜீலிங் பகுதிகள், அசாம், திரிபுரா மற்றும் பாகிஸ்தானின் வடமேற்கு மலைப்பகுதிகளில் குடிபெயர்ந்துள்ளனர்.
கிராத வம்சத்தை நிறுவியவர் மன்னர் யாலம்பர் எனக் கருதப்படுகிறது.
# கிராத இராச்சியம்

## மகாபாரதக் குறிப்புகள்

- மகாபாராத்தின் 12ம் பருவத்தில், 206வது அத்தியாத்தில், பரத கண்டத்தின் வடக்கில் உள்ள இமயமலைவாழ் மக்களை குறிப்பிகையில், கிராத இராச்சியத்தை, காம்போஜ நாடு, நேபாளம் மற்றும் காந்தார நாடுகளுடன் இணைத்தே கூறுகிறது.  
- கிராத இராச்சியத்தின் கிராதப் படைகள் குருச்சேத்திரப் போரில் கலந்து கொண்டனர்.
- மேலும் 64வது அத்தியாத்தில், கிராத இராச்சியத்தினர், ஆரியவர்த்தப் பிரதேசத்தின் வடக்கில் இமயமலைப் பகுதிகளில் இருந்ததாக குறிப்பிடுகிறது.  
கிராத நாட்டு மக்களை, மத்திய இந்தியாவின் விந்திய, சாத்பூரா மலைகளில் வாழ்ந்த வேட்டுவ மக்களான புலிந்தர்களுடன் தொடர்புருத்தி காட்டுகின்றனர்.
# கிராத இராச்சியம்

## இதனையும் காண்க

- நேபாளத்தின் வரலாறு
- பரத கண்டம்
- புலிந்தர்கள்
- கிம்புருசர்கள்